7 Ditlamorago tse di maswe tsa botsuolodi di bontsha gore Jehofa, Molaodimogolo wa Lobopo, ke ene fela a nang le tshwanelo ya go busa le gore puso ya gagwe ke yone fela e siameng. Mo dingwageng tse di diketekete tse di ntseng di feta, go ile ga bonala gore Satane, yo o ileng a nna “mmusi wa lefatshe leno,” o tlhomile puso e e boikepo, e e bosula le e e tletseng thubakanyo e bile e sa kgotsofatse gotlhelele. (Johane 12:31) Lobaka lo loleele lo lo fetileng batho ba ntse ba busa puso e e tletseng mathata ba laolwa ke Satane le lone lo bontshitse gore ga ba kgone go busa ka tshiamo. (Jeremia 10:23) Ka jalo, le fa batho ba ka akanya ka mofuta ope fela wa puso e e sa laolweng ke Jehofa, puso eo e tla palelwa. Hisitori e bontshitse kwantle ga pelaelo gore go ntse fela jalo.